Diari Oficial de la Generalitat Valenciana


Sumari del DOGV 5721, del 11-03-2008 (2008/3084)

RESOLUCIÓ de 5 de març de 2008, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la que s'adjudiquen ajudes econòmiques per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, convocades per l'Orde de 5 d'abril de 2007 (DOCV 5.509, 10.05.2007).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3084


Data del document
:   05-03-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * aprenentatge professional
    * ensenyament professional
    * reinserció escolar
    * inserció professional
    * educació especial
    * ajuda pública

RESOLUCIÓ de 5 de març de 2008, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la que s'adjudiquen ajudes econòmiques per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, convocades per l'Orde de 5 d'abril de 2007 (DOCV 5.509, 10.05.2007). [2008/3084]
Per l'Orde de 5 d'abril de 2007 de les conselleries de Cultura, Educació i Esport i d'Economia, Hisenda i Ocupació (DOCV 5.509, 10.05.2007), es van convocar subvencions per al desenrotllament dels Programes de Garantia Social per al curs 2007-2008, regulats en l'Orde de 24 de febrer de 2000 (DOGV 3708 de 14.03.2000), modificada per Orde de data 16 de març de 2001 (DOGV 3971, 2.04.2001) i les bases reguladores i procediment general del qual es van aprovar per mitjà de l'orde conjunta de les conselleries de Cultura, Educació i Esport, i d'Economia, Hisenda i Ocupació de data 11 de maig de 2005 (DOGV 5.019 de 02.06.05).
Per l'Orde de 6 de febrer de 2008 de la conselleria d'Educació (DOGV número 5716 de 04.03.2008) es fa pública la línia pressupostària per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, aprovats per mitjà de les resolucions de la Direcció General d'Avaluació, Innovació i Qualitat Educativa i de la Formació Professional de 13 de juliol de 2007 (DOCV 5.560, de 20.07.07) i de 25 d'octubre de 2007 (DOCV 5.632, de 05.11.07)
Conclosa la primera fase i vista la proposta de concessió d'ajudes per al desenrotllament de la segona, que eleva la Comissió Mixta de Programes de Garantia Social, creada a este efecte en compliment d'allò que s'ha preceptuat en l'apartat 7 de l'esmentada Orde conjunta de la conselleria de Cultura, Educació i Esport, i d'Economia, Hisenda i Ocupació d'11 maig de 2005 (DOGV 5.019 de 02.06.05), i tinguts en compte els informes que sobre el seu funcionament correcte i justificació econòmica han sigut emesos per la Inspecció Educativa i per la Direcció General d'Avaluació, Innovació i Qualitat Educativa i de la Formació Professional.
I amb subjecció a la competència que per delegació m'atorga l'apartat octau de l'Orde d'11 maig de 2005 (DOGV 5.019 de 02.06.05), resolc:
Primer
1. Aprovar la concessió de subvencions per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, a les entitats promotores relacionades en l'annex I i segons els perfils professionals i imports que en ell s'indiquen.
Segon
Autoritzar i disposar la proposta comptable en fase AD per a cada expedient de programes de garantia social amb el seu respectiu nombre, i a càrrec de la línia T1310000 de la secció, servici i programa 421.50, corresponent a l'exercici pressupostari de 2008, pels imports respectius especificats per a cada programa en l'annex I per al desenrotllament de la segona fase.
Tercer
La segona fase de 600 hores per a les modalitats d'Iniciació Professional i per a Alumnat amb Necessitats Educatives Especials, comprén des de l'1 de gener fins al 15 de juny de 2008. En ella, l'alumnat dels Programes de Garantia Social podrà realitzar les pràctiques en centres de treball en els termes indicats en l'apartat sèptim de l'Orde reguladora de la garantia social a la Comunitat Valenciana de 24.02.2000 (DOGV 3708, 14.03.2000), modificada per Orde de data 16 de març de 2001 (DOGV 3971, 2.04.2001).
Quart
En el termini de 15 dies des de la data de publicació de la present resolució i només en el cas de no haver-ho fet amb anterioritat, les entitats promotores procediran a la presentació de la documentació corresponent a la segona fase en la Direcció General d'Ensenyament, d'acord amb l'apartat 12.2 de l'Orde d'11 maig de 2005:
a) Certificació acreditativa d'estar al corrent de les seues obligacions tributàries - Estatal i autonòmica - i davant la Seguretat Social (Orde de 30.05.1996 de la conselleria d'Economia i Hisenda), en el cas d'entitats sense ànim de lucre.
b) Fitxa actualitzada de Manteniment a Tercers (Només en el cas que hagueren experimentat variacions respecte de la 1ª fase).
c) Relació Nominal actualitzada de l'alumnat a data 31.12.2007, per al que s'utilitzarà el model d'imprés de l'annex II adjunt. S'enviarà original amb firmes i 2 còpies.
d) Relació d'empreses en què hom té previst realitzar les pràctiques de treball a partir de l'1 de març, (un màxim de 150 hores) per al que s'omplirà el quadre resum que figura en l'annex III.
e) Escrit original, firmat i segellat, pel qual l'entitat promotora sense ànim de lucre es compromet a anticipar la despesa d'esta 2ª fase.
Així mateix, les entitats vetlaran per la correcta aplicació de l'apartat 12.1 de l'Orde 11 maig de 2005, de les conselleries de Cultura i Educació i d'Economia, Hisenda i Ocupació (DOGV 5.019 de 02.06.05) en relació a les assegurances d'accidents i de responsabilitat civil, havent de presentar la pòlissa i els corresponents rebuts, en el cas d'haver fraccionat per fases el seu pagament.
Igualment, en el cas que el programa haguera patit alguna variació substancial, esta haurà de comunicar-se per escrit adjunt a l'anterior documentació, incloent les acreditacions documentals pertinents.
Quint
1. La justificació del gasto corrent -parts A i B- d'esta segona fase es durà a terme per mitjà dels impresos normalitzats que figuren en la pàgina web de la conselleria d'Educació, aportant les nòmines, costos socials, factures i rebuts corresponents originals o degudament confrontats que acrediten el pagament material d'elles.
2. El termini de presentació de la documentació esmentada, en la conselleria d'Educació, finalitzarà el 10 de juliol de 2008, si bé les entitats promotores podran avançar les justificacions a partir de l'1 de juny de 2008.
El pagament de la subvenció es farà efectiu en els termes que s'indica en l'apartat sext de la present resolució.
3. Les entitats públiques podran presentar declaració de costos socials i nòmines corresponents al mes de juny, per mitjà d'un escrit del secretari de la corporació, en què queden expressades les quantitats exactes a este efecte i el compromís de presentar els corresponents documents compulsats abans del 10 d'agost següent. En el cas de les entitats sense ànim de lucre, la dita declaració la realitzarà el representant de l'entitat.
Sext
Pagament de la subvenció.
1. La segona fase dels Programes de Garantia Social per a les modalitats d'Iniciació Professional i per a Alumnat amb Necessitats Educatives Especials inclou els costos imputables als gastos de transferències corrents distribuïts entre la part A i la part B, segons el que disposa l'apartat nové de l'esmentada Orde de Bases 11 maig de 2005, de les conselleries de Cultura i Educació i d'Economia, Hisenda i Ocupació (DOGV 5.019 de 02.06.05).
2. Presentada per l'entitat la documentació corresponent a esta segona fase, prevista en l'apartat quart de la present resolució, es podrà procedir a la bestreta d'un 40% de la subvenció concedida corresponent a transferències corrents, en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir la dita bestreta del 40% per mitjà de l'aportació d'aval bancari.
En tot cas, l'aval haurà d'estar constituït amb renúncia al benefici d'excussió o amb caràcter solidari.
El percentatge restant de la subvenció en concepte de transferències corrents, es farà efectiu en finalitzar esta segona fase i després de la presentació, per part de l'entitat promotora del programa, de la declaració de gastos, firmat pel representant de l'entitat i la justificació dels gastos indicats en la declaració anterior. La dita justificació de gastos haurà de realitzar-se abans del 10 de juliol de 2008.
Sèptim
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.
Octau
La conselleria d'Educació queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'apartat 14 de l'Orde d'11 maig de 2005 quedant, en tot cas, l'entitat sol·licitant compromesa al compliment del que establix l'apartat 13 d'eixe text legal, referent a les obligacions de les entitats promotores.
Nové
Segons el que establix l'apartat 24 de l'esmentada Orde de Bases, les entitats promotores redactaran una memòria final.
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què estes anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats, en un termini màxim de 3 mesos, al terme del programa.
Desé
En compliment del que establix l'apartat 11 de l'Orde conjunta de 24 de febrer de 2000, la conselleria de Cultura i Educació a través de les direccions territorials de Cultura, Educació i Esport, per a les modalitats d'Iniciació Professional i per a Alumnat amb Necessitats Educatives Especials, emetrà un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
Onzé
La realització dels Programes de Garantia Social es regirà pel que establix l'Orde conjunta de 24 de febrer de 2000 de les conselleries de Cultura, Educació i Ciència i d'Ocupació, Indústria i Comerç, modificada per Orde de data 16 de març de 2001 (DOGV 3971 de 2.04.2001) i l'Orde conjunta d'11 maig de 2005 de les conselleries de Cultura i Educació, i d'Economia, Hisenda i Ocupació, per esta resolució i per la Resolució de 5 de setembre de 2006 (DOGV 5.348 de 18.09.06) de les direccions generals d'Ensenyament i Formació i Qualificació Professional, que regula el seu funcionament i organització acadèmica.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, este acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
A) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
B) El recurs contenciós administratiu haurà de plantejar-se davant de la Sala contenciosa administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 5 de març de 2008.- La directora general d'Avaluació, Innovació i Qualitat Educativa i de la Formació Professional: Inmaculada Hernández Miñana.